โครงสร้างการจัดการของกลุ่มบริษัทฯ ประกอบด้วย คณะกรรมการบริษัทฯ คณะกรรมการตรวจสอบ
คณะกรรมการสรรหาและกำหนดค่าตอบแทน คณะจัดการกลุ่มบริษัทฯ และผู้บริหารกลุ่มบริษัทฯ
ดังรายละเอียดต่อไปนี้

(ก) คณะกรรมการบริษัทฯ ประกอบด้วยกรรมการอย่างน้อย 5 คน แต่ไม่เกิน 10 คน

บริษัทฯ มีคณะกรรมการ ณ วันที่ 31 ธันวาคม 2548 จำนวน 8 ท่าน ดังนี้

นายกัว เปก ลอง ประธานกรรมการ

นายสุวัฒน์ ตันธุวนิตย์ กรรมการ

นางสุนทรา เอี่ยมสุรีย์ กรรมการ (กรรมการอิสระ)

นายอมรศักดิ์ นพรัมภา กรรมการ (กรรมการอิสระ)

นางสาวตวงรัตน์ กีร์ติบุตร กรรมการ (กรรมการอิสระ)

นายกัว ฮอค เอง กรรมการ (กรรมการบริหาร)

นายฮาร์ทวิค ชูลส์ เอคการ์ด กรรมการ (กรรมการบริหาร)

นายสุเมธ ตันธุวนิตย์ กรรมการและกรรมการผู้จัดการ

ทั้งนี้ กรรมการที่มีอำนาจลงลายมือชื่อแทนบริษัทฯ คือ นายสุเมธ ตันธุวนิตย์ และนายสุวัฒน์
ตันธุวนิตย์ โดยลงลายมือชื่อร่วมกันและประทับตราสำคัญของบริษัทฯ หรือ นายสุเมธ
ตันธุวนิตย์หรือนายสุวัฒน์ ตันธุวนิตย์
ลงลายมือชื่อร่วมกับกรรมการอื่นอีกหนึ่งคนและประทับตราสำคัญของบริษัทฯ

คณะกรรมการบริษัทฯ มีอำนาจหน้าที่ตามข้อบังคับของบริษัทฯ สรุปโดยย่อ ดังนี้

(1) ดำเนินกิจการของบริษัทฯ ให้เป็นไปตามกฎหมาย
    และกฏระเบียบของตลาดหลักทรัพย์แห่งประเทศไทย วัตถุประสงค์และข้อบังคับของบริษัทฯ
    และมติของที่ประชุมผู้ถือหุ้น

(2) มีหน้าที่กำหนดกรอบนโยบายและทิศทางการดำเนินงานของบริษัทฯ
    และกำกับดูแลให้ฝ่ายบริหารดำเนินกิจการให้เป็นไปตามนโยบายและทิศทางที่กำหนดไว้อย่างมีประสิทธิภาพและบรรลุผล

(3) มีอำนาจหน้าที่คัดเลือกและแต่งตั้ง และ/หรือ ถอดถอนผู้จัดการใหญ่ คณะกรรมการตรวจสอบ
    และคณะกรรมการชุดต่างๆ

การเลือกตั้งกรรมการบริษัทฯ
กระทำโดยให้ที่ประชุมผู้ถือหุ้นเป็นผู้แต่งตั้งกรรมการตามหลักเกณฑ์และวิธีการดังต่อไปนี้

(1) ผู้ถือหุ้นคนหนึ่งมีคะแนนเสียงเท่ากับหนึ่งหุ้นต่อหนึ่งเสียง

(2) ผู้ถือหุ้นแต่ละคนจะต้องใช้คะแนนเสียงที่มีอยู่ทั้งหมดตามข้อ (ก) เลือกตั้งบุคคลเดียว
    หรือหลายคนเป็นกรรมการก็ได้ แต่จะแบ่งคะแนนเสียงให้แก่ผู้ใดมากน้อยเพียงใดไม่ได้

(3) บุคคลซึ่งได้รับคะแนนสูงสุดตามลำดับลงมา
    เป็นผู้ที่ได้รับการเลือกตั้งเป็นกรรมการเท่ากับจำนวนกรรมการจะพึงมี
    หรือจะพึงเลือกตั้งในครั้งนั้น
    ในกรณีที่บุคคลซึ่งได้รับการเลือกตั้งในลำดับถัดลงมามีคะแนนเสียงเท่ากันเกินจำนวนกรรมการที่จะพึงมี
    หรือจะพึงเลือกตั้งในครั้งนั้น ให้ผู้เป็นประธานเป็นผู้ออกเสียงชี้ขาด

ในการประชุมผู้ถือหุ้นสามัญประจำปีทุกครั้ง
จำนวนหนึ่งในสามของคณะกรรมการต้องพ้นจากตำแหน่งกรรมการที่พ้นจากตำแหน่งสามารถได้รับเลือกให้กลับเข้าดำรงตำแหน่งอีกก็ได้
อนึ่ง
ที่ประชุมผู้ถือหุ้นอาจมีมติให้กรรมการคนใดออกจากตำแหน่งก่อนถึงคราวออกตามวาระได้ด้วยคะแนนเสียงไม่น้อยกว่าสามในสี่ของจำนวนผู้ถือหุ้นที่เข้าประชุมและมีสิทธิออกเสียง
และมีหุ้นนับรวมกันได้ไม่น้อยกว่าครึ่งหนึ่งของจำนวนหุ้นที่ถือโดยผู้ถือหุ้นที่มาประชุมและมีสิทธิออกเสียง

การคัดเลือกบุคคลเพื่อเสนอให้ดำรงตำแหน่งกรรมการ
กระทำโดยคณะกรรมการสรรหาและกำหนดค่าตอบแทน
โดยพิจารณาความเชี่ยวชาญและประสบการในสาขาต่างๆ
ที่เป็นประโยชน์ต่อการดำเนินธุรกิจของบริษัทฯ

บริษัทฯ ได้กำหนดนิยามสำหรับ “กรรมการอิสระ” ไว้ (โปรดดูรายงานการกำกับดูแลกิจการ ข้อ
8) และองค์ประกอบของคณะกรรมการบริษัทฯ มีกรรมการอิสระในสัดส่วนอย่างน้อย 3 คน

สำหรับจำนวนครั้งของการประชุมคณะกรรมการบริษัทฯ
และจำนวนครั้งที่กรรมการแต่ละรายเข้าประชุมคณะกรรมการบริษัทฯ
โปรดดูรายงานการกำกับดูแลกิจการ ข้อ 11 เรื่องการประชุมคณะกรรมการ

(ข) คณะกรรมการตรวจสอบ

คณะกรรมการบริษัทฯ มีมติในการประชุมครั้งที่ 4/2547 เมื่อวันที่ 7 พฤษภาคม 2547
แต่งตั้งคณะกรรมการตรวจสอบชุดเดิมให้กลับเข้าดำรงตำแหน่งต่อไปอีกวาระหนึ่ง
ประกอบด้วยกรรมการอิสระ 3 คน คือ

นางสุนทรา เอี่ยมสุรีย์ ประธานกรรมการตรวจสอบ

นายอมรศักดิ์ นพรัมภา กรรมการตรวจสอบ

นางสาวตวงรัตน์ กีร์ติบุตร กรรมการตรวจสอบ

โดยมีวาระการดำรงตำแหน่งคราวละไม่เกิน 3 ปี มีขอบเขตและอำนาจหน้าที่ตามกฎบัตร รวม 11
ข้อ ในการกำกับดูแลการดำเนินงานของบริษัทฯ ให้มีความชัดเจน โปร่งใส
ดูแลกระบวนการจัดทำและเปิดเผยข้อมูลในรายงานทางการเงินของบริษัทฯ
ให้ถูกต้องครบถ้วนและเชื่อถือได้ กำกับดูแลให้บริษัทฯ มีระบบการควบคุมภายในที่มีประสิทธิภาพ
ดูแลให้บริษัทฯ ปฏิบัติตามกฎหมายที่เกี่ยวข้อง ตลอดจนข้อกำหนดของตลาดหลักทรัพย์แห่งประเทศไทย
และคณะกรรมการกำกับหลักทรัพย์และตลาดหลักทรัพย์
โดยกำกับดูแลการปฏิบัติงานของสำนักงานตรวจสอบภายใน เพื่อให้บรรลุตามวัตถุประสงค์ข้างต้น

[]

(ค) คณะกรรมการสรรหาและกำหนดค่าตอบแทน

คณะกรรมการบริษัทฯ มีมติในการประชุมครั้งที่ 6/2548 เมื่อวันที่ 8 สิงหาคม 2548
แต่งตั้งคณะกรรมการสรรหาและกำหนดค่าตอบแทน ประกอบด้วยกรรมการอิสระ 2 คน
และกรรมการที่ไม่เป็นผู้บริหาร 1 คน คือ

นายอมรศักดิ์ นพรัมภา ประธานกรรมการสรรหาและกำหนดค่าตอบแทน

นางสาวตวงรัตน์ กีร์ติบุตร กรรมการสรรหาและกำหนดค่าตอบแทน

นายสุวัฒน์ ตันธุวนิตย์ กรรมการสรรหาและกำหนดค่าตอบแทน

โดยมีขอบเขตและอำนาจหน้าที่ในการคัดเลือกบุคคลที่สมควรได้รับการเสนอชื่อเป็นกรรมการใหม่
กรรมการผู้จัดการ ประเมินผลการทำงานของคณะกรรมการ
และพิจารณาแนวทางการกำหนดค่าตอบแทนให้แก่กรรมการบริษัทฯ และกรรมการชุดต่างๆ
เพื่อนำเสนอผู้ถือหุ้นพิจารณาอนุมัติ
รวมทั้งการกำหนดนโยบายด้านทรัพยากรมนุษย์และค่าตอบแทนของผู้บริหารระดับสูง

(ง) คณะจัดการกลุ่มบริษัทฯ

ณ วันที่ 31 ธันวาคม 2548 มีคณะจัดการกลุ่มบริษัทฯ จำนวน 8 คน ดังนี้

  นายสุเมธ ตันธุวนิตย์ กรรมการผู้จัดการ

  นายกัว ฮอค เอง กรรมการบริหาร

  นายเตียว ที เฮียน รองกรรมการผู้จัดการ (การค้า)

  นายสุเทพ ตระนันทสิน รองกรรมการผู้จัดการ (ปฏิบัติการ)

  นายเคนเน็ธ ชิว รองกรรมการผู้จัดการ (สนับสนุน)

  นางมาร์กาเรท เล้า ผู้อำนวยการอาวุโสสายงานสารสนเทศกลุ่ม/ทรัพยากรมนุษย์และบริหาร

  นายพรชัย วิมลรัตน์ ผู้อำนวยการอาวุโสสายงานภูมิภาค

  นางสาว ลู เยียน ติน ผู้อำนวยการอาวุโสฝ่ายการเงินและบัญชี

อนึ่ง คณะกรรมการบริษัทฯ มีมติในการประชุมครั้งที่ 2/2549 เมื่อวันที่ 27 กุมภาพันธ์ 2549
แต่งตั้งนายกัว เปก ลอง เป็นประธานบริหารคณะจัดการกลุ่มบริษัทฯ อีกหนึ่งตำแหน่ง
และอนุมัติอำนาจหน้าที่และความรับผิดชอบของคณะจัดการกลุ่มบริษัทฯ ไว้ดังนี้

(1) ดำเนินนโยบายและกลยุทธ์การดำเนินงานโดยรวมของกลุ่มบริษัทฯ กำหนดแผนธุรกิจ กลยุทธ์
    ทางการตลาด เส้นทางบริการและการจัดสรรกำลังลำเลียงของกองเรือ

(2) กำหนดแผนงานเกี่ยวกับการลงทุน ระดมทุน การซื้อเรือ การเช่าและให้เช่าเรือ

(3) อนุมัติงบประมาณประจำปีของกลุ่มบริษัทฯ

(4) พิจารณากลั่นกรองวาระต่างๆ ก่อนเสนอขออนุมัติจากคณะกรรมการบริษัทฯ

(5) ใช้ประสบการณ์และความรู้ในอุตสาหกรรมในลักษณะที่สรรสร้างความเติบโตและมูลค่าเพิ่มอย่างต่อเนื่องต่อผู้ถือหุ้นและผู้มีส่วนได้เสีย

(6) ดำเนินการให้บรรลุวัตถุประสงค์ของคณะกรรมการบริษัทฯ
    ติดตามดูแลผลการดำเนินงานของกลุ่มบริษัทฯ ทั้งทางด้านการเงิน เป้าหมายหลัก
    กลยุทธ์และคู่แข่งทางธุรกิจ
    กับให้ข้อเสนอแนะและข้อคิดเห็นที่เป็นประโยชน์ต่อการบริหารงานของกรรมการผู้จัดการ

(7) คณะจัดการกลุ่มบริษัทฯ ตลอดจนพนักงานจะต้องปฏิบัติหน้าที่อย่างถูกต้องตามกฎหมาย
    และจริยธรรมและภักดีต่อองค์กร

(จ) ผู้บริหารกลุ่มบริษัทฯ

คณะผู้บริหารของบริษัทฯ ซึ่งต้องเปิดเผยรายงานการถือหลักทรัพย์ตามมาตรา 59
ของพระราชบัญญัติหลักทรัพย์และตลาดหลักทรัพย์ พ.ศ. 2535 มีรายชื่อดังนี้

  นายสุเมธ ตันธุวนิตย์ กรรมการผู้จัดการ

  นายกัว ฮอค เอง กรรมการบริหาร

  นายฮาร์ทวิค ชูลส์ เอคการ์ด กรรมการบริหาร

  นายเตียว ที เฮียน รองกรรมการผู้จัดการ (การค้า)

  นายสุเทพ ตระนันทสิน รองกรรมการผู้จัดการ (ปฏิบัติการ)

  นายเคนเน็ธ ชิว รองกรรมการผู้จัดการ (สนับสนุน)

  นางมาร์กาเรท เล้า ผู้อำนวยการอาวุโสสายงานสารสนเทศกลุ่ม/ทรัพยากรมนุษย์และบริหาร

  นายพรชัย วิมลรัตน์ ผู้อำนวยการอาวุโสสายงานภูมิภาค

  นางสาวลู เยียน ติน ผู้อำนวยการฝ่ายการเงินและบัญชี

  นายณัชริน สกุลสำเภาพล ผู้อำนวยการฝ่ายกิจกรรมไลน์เนอร์

  นายหลุยส์ เยียว ผู้อำนวยการฝ่ายกิจกรรมฟีดเดอร์

  นายชอง ซี เหลียง ผู้อำนวยการฝ่ายฝ่ายภูมิภาคเอเชียกลาง (จีนตอนใต้/ฮ่องกง/ไต้หวัน)

  นายวอน ชาน-ฮี ผู้อำนวยการฝ่ายภูมิภาคเอเชียเหนือ (จีนตอนเหนือ/เกาหลี/ญี่ปุ่น)

  นางสุมาลี ศรีบุญเรือง ผู้อำนวยการฝ่ายบัญชีและการเงิน

  นายเลี้ยง ชัยวิภาส หัวหน้าสำนักตรวจสอบภายใน

(2) การสรรหากรรมการและผู้บริหาร

การคัดเลือกบุคคลเพื่อเสนอให้ดำรงตำแหน่งกรรมการ
กระทำโดยคณะกรรมการสรรหาและกำหนดค่าตอบแทน
โดยพิจารณาความเชี่ยวชาญและประสบการณ์ในสาขาต่างๆ
ที่เป็นประโยชน์ต่อการดำเนินธุรกิจของบริษัทฯ
ในส่วนของการลงคะแนนเสียงเลือกตั้งกรรมการบริษัทฯ นั้น ถือเกณฑ์หนึ่งหุ้นเท่ากับ 1 คะแนนเสียง
ผู้ถือหุ้นสามารถใช้คะแนนเสียงที่มีอยู่เลือกตั้งบุคคลคนเดียวหรือหลายคนเป็นกรรมการก็ได้
บุคคลที่ได้รับคะแนนสูงสุดตามลำดับลงมาจะได้รับเลือกตั้งเป็นกรรมการเท่ากับจำนวนกรรมการที่ต้องการเลือกเป็นแบบ
non-cumulative voting

ในการประชุมผู้ถือหุ้นสามัญประจำปีทุกครั้ง จำนวนหนึ่งในสามของคณะกรรมการบริษัทฯ
ต้องออกจากตำแหน่ง และกรรมการที่ออกจากตำแหน่งสามารถรับเลือกตั้งให้เข้ารับตำแหน่งได้อีก
นอกจากนี้ที่ประชุมผู้ถือหุ้นอาจจะมีมติให้กรรมการคนใดพ้นจากตำแหน่งก่อนถึงคราวออกตามวาระ
ด้วยคะแนนเสียงไม่น้อยกว่าสามในสี่ของจำนวนผู้ถือหุ้นที่เข้าประชุมและมีสิทธิออกเสียง
และมีหุ้นนับรวมกันได้ไม่น้อยกว่าครึ่งหนึ่งของจำนวนหุ้นที่ถือ
โดยผู้ถือหุ้นที่มาประชุมและมีสิทธิออกเสียง

คณะกรรมการบริษัทฯ เป็นผู้แต่งตั้งคณะกรรมการตรวจสอบ ทั้งหมด 3 ท่าน
โดยถือเกณฑ์กรรมการบริษัทฯ 1 คนมีเสียง 1 เสียง กรรมการตรวจสอบที่ได้รับเลือก
ต้องได้รับเสียงจากคณะกรรมการบริษัทฯ เกินกว่ากึ่งหนึ่ง
และคณะกรรมการตรวจสอบที่ได้รับเลือกเข้ามามีความเป็นอิสระจากการบริหารงานของบริษัทฯ
กล่าวคือ

1.  ไม่เป็นผู้ถือหุ้นรายใหญ่ของบริษัทฯ บริษัทในเครือ หรือบริษัทร่วม
    ทั้งนี้กรรมการรวมทั้งบุคคลที่เกี่ยวข้องต้องถือหุ้นไม่เกินร้อยละ 5
    ของจำนวนหุ้นที่มีสิทธิออกเสียงทั้งหมดของบริษัทฯ บริษัทในเครือหรือบริษัทร่วม

2.  ไม่มีส่วนร่วมในการบริหารงาน ไม่เป็นลูกจ้าง พนักงาน ที่ปรึกษาที่ได้รับเงินเดือนประจำ
    ไม่เป็นบุคคลที่ให้บริการด้านวิชาชีพ เช่น ผู้สอบบัญชี หรือทนายความ
    ไม่เป็นบุคคลที่อาจมีความขัดแย้ง หรือบุคคลที่มีอำนาจควบคุมของบริษัทฯ บริษัทในเครือ
    หรือบริษัทร่วม

3.  ไม่มีความสัมพันธ์ทางธุรกิจกับบริษัทฯ เช่น เป็นลูกค้ารายใหญ่ ผู้จัดหาวัตถุดิบ เจ้าหนี้
    หรือลูกหนี้ ไม่มีผลประโยชน์ ส่วนได้เสีย หรือมีความขัดแย้งกับบริษัทฯ บริษัทในเครือ
    หรือบริษัทร่วม ไม่ว่าทางตรงหรือทางอ้อม ทั้งในด้านการเงินและการบริหารงานของบริษัทฯ
    ในลักษณะที่อาจทำให้ขาดความเป็นอิสระ และ

4.  ไม่เป็นญาติสนิทกับผู้บริหาร และผู้ถือหุ้นรายใหญ่ของบริษัทฯ บริษัทในเครือ
    หรือบริษัทร่วมและไม่ได้รับการแต่งตั้งให้เป็นตัวแทนเพื่อรักษาผลประโยชน์ของกรรมการหรือผู้ถือหุ้นรายใหญ่และองค์ประกอบของคณะกรรมการบริษัทฯ
    มีกรรมการอิสระในสัดส่วนอย่างน้อย 3 คน

คณะจัดการกลุ่มบริษัทฯ จะประกอบด้วยกรรมการผู้จัดการ กรรมการบริหาร จำนวน 2 ท่าน
และผู้บริหารระดับสูงจากบริษัทฯ และบริษัทย่อย ซึ่งไม่ได้คัดสรรจากบุคคลภายนอก โดยมีคุณสุเมธ
ตันธุวนิตย์ เป็นประธานคณะจัดการกลุ่มบริษัทฯ ดังกล่าว คณะจัดการกลุ่มบริษัทฯ (Group
Management Committee) จะเป็นผู้คัดสรรผู้อำนวยการฝ่ายของบริษัทฯ และบริษัทย่อย

(3) ค่าตอบแทนผู้บริหาร

โปรดดูหลักการกำกับดูแลกิจการที่ดีในหัวข้อ “10) ค่าตอบแทนกรรมการและผู้บริหาร”

(4) การกำกับดูแลกิจการที่ดี

คณะกรรมการของบริษัทฯ ได้มีการปฏิบัติตามข้อพึงปฏิบัติที่ดีสำหรับกรรมการบริษัทฯ (Code of
Best Practices) ที่กำหนดโดยตลาดหลักทรัพย์แห่งประเทศไทย หลักการกำกับดูแลกิจการที่ดี 15
ข้อ โดยมีรายละเอียดดังนี้

(1) นโยบายเกี่ยวกับการกำกับดูแล

การกำกับดูแลกิจการที่ดี
ไม่เพียงจะเป็นแนวทางที่กำหนดโครงสร้างและบทบาทที่เหมาะสมให้แก่คณะกรรมการของบริษัทฯ
แต่ยังเป็นแนวทางการกำหนดเป้าหมายและพันธกิจของบริษัทฯ
ที่เน้นถึงประโยชน์และคำนึงถึงสิทธิความรับผิดชอบที่มีต่อผู้ถือหุ้น และผู้มีส่วนได้เสียกลุ่มต่างๆ
เป็นหลัก อีกทั้งยังเป็นกรอบควบคุมและตรวจสอบการดำเนินงานภายในของบริษัทฯ ด้วย

ดังนั้น บริษัท อาร์ ซี แอล จำกัด (มหาชน)
จึงกำหนดนโยบายเกี่ยวกับการกำกับดูแลกิจการขึ้นเพื่อใช้ปฏิบัติ
ตามที่ได้รับอนุมัติจากคณะกรรมการบริษัทฯ ในการประชุมครั้งที่ 1/2548 เมื่อวันที่ 21 กุมภาพันธ์
2548 ซึ่งระบุว่า

(1) การกำกับดูแลกิจการที่ดีเป็นพัฒนาการต่อเนื่องที่ต้องปรับปรุงให้เหมาะสมอยู่เสมอ
    และคณะกรรมการ รวมทั้งผู้บริหารของบริษัทฯ
    สมควรสอดส่องดูแลให้เกิดการปฏิบัติตามนโยบายเกี่ยวกับการกำกับดูแลกิจการที่ได้กำหนดไว้

(2) คณะกรรมการบริษัทฯ จะทบทวนนโยบายเหล่านี้ ตลอดจนหลักเกณฑ์ที่เกี่ยวข้องตามความจำเป็น
    และในกรอบเวลาที่สมควร

(3) ผู้บริหารของบริษัทฯ และคณะกรรมการบริษัทฯ มุ่งมั่นรักษามาตรฐานในการกำกับดูแลกิจการที่ดี
    โดยนำหลักคุณธรรมและจรรยาบรรณการดำเนินธุรกิจมาใช้ในการกำหนดเป้าหมายและกลยุทธ์ทางธุรกิจของบริษัทฯ
    ทั้งนี้โดยจะ

-   สรรหาผู้มีความสามารถ คุณวุฒิ ประสบการณ์ วิสัยทัศน์ จริยธรรมและภาวะผู้นำ
    เพื่อมาเป็นผู้บริหารงานของบริษัทฯ
    และเพื่อดำรงตำแหน่งกรรมการในคณะกรรมการของบริษัทฯ
    ทั้งนี้การแต่งตั้งและดำรงวาระของกรรมการในคณะกรรมการของบริษัทฯ
    จะเป็นไปตามมติที่ประชุมใหญ่สามัญผู้ถือหุ้น

-   บริหารงานอย่างมีประสิทธิภาพ มีระบบการควบคุมและตรวจสอบภายในที่เพียงพอและเหมาะสม
    จัดการความเสี่ยงด้วยความระมัดระวัง
    และดำเนินงานตามมาตรฐานจริยธรรมธุรกิจภายใต้กรอบข้อกำหนดของกฎหมาย
    รวมทั้งปกป้องผลประโยชน์ระยะยาวของบรรดาผู้ถือหุ้น และผู้มีส่วนได้เสีย
    โดยความเป็นธรรมต่อทุกฝ่าย

-   หลีกเลี่ยงการขัดแย้งทางผลประโยชน์ระหว่างผู้ถือหุ้นและผู้มีส่วนได้เสียฝ่ายต่างๆ
    และให้สิทธิเสมอภาคที่เป็นธรรมต่อทุกฝ่าย
    รวมทั้งตระหนักถึงความสำคัญของการสื่อสารที่ดีระหว่างกัน
    ตลอดจนเล็งเห็นคุณค่าของความสัมพันธ์อันดีระหว่างบริษัทฯ กับผู้ถือหุ้น ผู้มีส่วนได้เสียฝ่ายต่างๆ
    รวมถึงลูกค้า พนักงาน และสังคม

-   ส่งเสริมความโปร่งใส สามารถตรวจสอบได้
    และการเปิดเผยข้อมูลอย่างเพียงพอรวมทั้งสนับสนุนให้มีการดำเนินการที่สร้างมูลค่าให้แก่ผู้ถือหุ้นไปพร้อมๆ
    กับความมีคุณธรรม จริยธรรม และรับผิดชอบต่อสังคมและสภาพแวดล้อม

ในรอบปี 2548 ที่ผ่านมา บริษัทฯ
ได้มีการสอดส่องและดำเนินงานเพื่อให้บรรลุถึงนโยบายการกำกับดูแลกิจการที่ได้วางไว้ อาทิเช่น
ในเรื่องประสิทธิภาพของระบบการควบคุมและตรวจสอบภายใน ได้มีการจัดการยกร่างกฎบัตรว่าด้วย
วัตถุประสงค์ อำนาจ หน้าที่ และความรับผิดชอบ ของสำนักตรวจสอบภายใน
และนำเสนอขออนุมัติและความเห็นชอบจากที่ประชุมคณะกรรมการตรวจสอบครั้งที่ 4/2548 วันที่ 3
พฤศจิกายน 2548
และนำเสนอกฎบัตรที่ได้รับการอนุมัติและความเห็นชอบดังกล่าวต่อที่ประชุมคณะกรรมการบริษัทฯ
เพื่อการรับทราบและให้ถือปฎิบัติโดยทั่วกันในการประชุมครั้งที่ 9/2548 วันที่ 11 พฤศจิกายน 2548

2. ผู้ถือหุ้น: สิทธิและความเท่าเทียมกัน

บริษัทฯ ตระหนักในความรับผิดชอบและปฏิบัติต่อผู้ถือหุ้นอย่างเท่าเทียมกัน
โดยยึดหลักการให้ความเป็นธรรมในการปกป้องผลประโยชน์และสิทธิ การรับข้อมูล
และการสามารถตรวจสอบการดำเนินงานผ่านการประชุมผู้ถือหุ้น ซึ่งบริษัทฯ
ได้อำนวยความสะดวกแก่ผู้ถือหุ้นด้วยดีมาตลอด

ผู้ถือหุ้นทุกรายจะได้รับหนังสือเชิญบอกกล่าวเรียกประชุมผู้ถือหุ้นประจำปี
ก่อนการประชุมล่วงหน้าไม่น้อยกว่า 7 วัน
ผู้ถือหุ้นจะได้รับรายละเอียดวาระการประชุมอย่างครบถ้วน เพียงพอ และเท่าเทียมกัน

ในการประชุมฯ
ผู้ถือหุ้นสามารถใช้สิทธิลงคะแนนเสียงเพื่อตัดสินใจและเสนอแนะรวมทั้งแสดงความเห็น
และขอข้อมูลบริษัทฯ รวมทั้งรายการต่างๆ ในงบการเงินประจำปีที่ผู้ถือหุ้นต้องการทราบ
เพื่อสร้างความเข้าใจที่ชัดเจนเกี่ยวกับธุรกรรมของบริษัทฯ

นอกจากนี้ในกรณีที่ผู้ถือหุ้นที่ไม่สามารถมาร่วมประชุมด้วยตนเองก็สามารถมอบฉันทะให้ผู้อื่นหรือมอบฉันทะให้กรรมการอิสระตามที่บริษัทฯ
กำหนดเพื่อเข้าประชุมและลงมติแทนได้

ทั้งผู้ถือหุ้นรายใหญ่และรายย่อย มีสิทธิในการรับทราบข้อมูลจากผลการดำเนินงาน
นโยบายการบริหารการจัดการ รายงานการเงินประจำปี สิทธิในการรับส่วนแบ่งกำไร
ผลประโยชน์ตอบแทนจากบริษัทฯ สามารถแสดงความเห็นและตั้งคำถามอย่างเสรีในที่ประชุมผู้ถือหุ้น

3. สิทธิของผู้มีส่วนได้เสียกลุ่มต่างๆ

คณะกรรมการบริษัทฯ คำนึงถึงสิทธิของผู้มีส่วนได้เสียกลุ่มต่างๆ ซึ่งได้แก่ ผู้ถือหุ้น ลูกค้า เจ้าหนี้
คู่ค้า คู่แข่ง พนักงานและสังคมส่วนรวม
โดยใช้นโยบายกำกับดูแลกิจการให้เป็นไปตามข้อกำหนดของกฎหมาย
และสร้างความมั่นใจว่าสิทธิดังกล่าวได้รับการคุ้มครองและปฏิบัติด้วยดี ได้แก่

ผู้ถือหุ้น: บริษัทฯ ดำเนินธุรกิจเพื่อสร้างความพึงพอใจสูงสุดแก่ผู้ถือหุ้น
คำนึงถึงความเจริญเติบโตของมูลค่าบริษัทฯ ในระยะยาว เพื่อผลตอบแทนที่ดีและต่อเนื่อง

ลูกค้า: ลูกค้าได้รับข้อมูลข่าวสารเกี่ยวกับธุรกิจและบริการของบริษัทฯ ด้วยวิธีต่างๆ

-   อินเตอร์เน็ทเว็บไซด์ของบริษัทฯ (ที่ http://www.rclgroup.com) ข้อมูลรายละเอียด
    ตู้ลำเลียงสินค้า ข้อมูลเกี่ยวกับกองเรือขนส่ง กำหนดการเดินเรือ
    ซึ่งลูกค้าสามารถเลือกท่าเรือ จุดหมายปลายทางที่ต้องการส่งสินค้า
    วันที่เรือออกและเรือเข้าเทียบท่า ต้นทางปลายทาง
    รวมทั้งสามารถสอบถามค่าระวางเรือผ่านทางอินเตอร์เน็ทเว็บไซด์
    เพื่อให้เจ้าหน้าที่ติดต่อกลับได้อีกด้วย

-   บริษัทฯ ลงโฆษณารายละเอียดการให้บริการในหนังสือพิมพ์และนิตยสารเดินเรือ

-   บริษัทฯ แต่งตั้ง เอเยนต์เรือ นายหน้าตัวแทนในเมืองท่าทุกเมืองที่เรือของบริษัทฯ
    เข้าเทียบท่าเพื่อให้เอเยนต์ให้บริการแก่ลูกค้า
    เพื่อให้ลูกค้าสามารถตัดสินใจเลือกใช้บริการได้ตามที่ต้องการ

เจ้าหนี้: ปฏิบัติตามเงื่อนไขข้อตกลงและสัญญากู้ยืมที่กระทำไว้กับเจ้าหนี้ทุกรายอย่างเคร่งครัด
และรายงานเจ้าหนี้ให้ทราบถึงผลการประกอบการและการดำเนินงานอย่างสม่ำเสมอ

คู่ค้า: บริษัทฯ
คำนึงถึงความเสมอภาคในการดำเนินธุรกิจและผลประโยชน์ร่วมกันกับคู่ค้าโดยไม่ขัดต่อกฎหมายใดๆ
ทั้งสิ้น บริษัทฯ ถือคู่ค้าเป็นปัจจัยสำคัญในการร่วมสร้างมูลค่าให้กับลูกค้า

คู่แข่ง: ในด้านคู่แข่งทางธุรกิจและการตลาด บริษัทฯ
ดำเนินการแข่งขันตามกรอบกติกาการแข่งขันที่ดี บริษัทฯ
ได้พัฒนาคุณภาพและการให้บริการในการรับใช้สังคม บริษัทฯ
สนับสนุนและส่งเสริมนโยบายการแข่งขันทางการค้าอย่างเสรีและเป็นธรรม

พนักงาน: ตระหนักถึงผลประโยชน์และส่วนได้เสียของพนักงาน
โดยมุ่งเสริมสร้างวัฒนธรรมและบรรยากาศการทำงานที่ดีงามร่วมกัน
ให้ผลตอบแทนตามระดับความสามารถ ความรับผิดชอบและผลการปฏิบัติงาน
และส่งเสริมการพัฒนาความรู้เพิ่มเติมให้แก่พนักงานโดยจัดหลักสูตรอบรมภายใน (In-house)
รวมถึงการจัดส่งพนักงานไปศึกษาเพิ่มเติมในสถาบันต่างๆ
ทั้งในประเทศและนอกประเทศในเรื่องที่เกี่ยวข้องกับธุรกิจของบริษัทฯ ในส่วนของสวัสดิการพนักงาน
บริษัทฯ จัดให้มีการประกันอุบัติเหตุและการประกันสุขภาพให้พนักงานทุกคน
และได้จัดตั้งกองทุนสำรองเลี้ยงชีพพนักงานมาตั้งแต่ พ.ศ. 2544

4. การประชุมผู้ถือหุ้น

บริษัทฯ
มีการประชุมสามัญประจำปีของผู้ถือหุ้นปีละหนึ่งครั้งภายในสี่เดือนนับแต่วันสิ้นสุดรอบปีบัญชีของบริษัทฯ
โดยยึดหลักการปฏิบัติต่อผู้ถือหุ้นอย่างเท่าเทียมกัน
และได้กำหนดให้มีขั้นตอนการประชุมผู้ถือหุ้นอย่างถูกต้องตามกฎหมายตั้งแต่การเรียกประชุม
การจัดส่งเอกสาร แจ้งวาระการประชุม
ตลอดจนส่งรายงานการประชุมเป็นไปตามหลักเกณฑ์ของตลาดหลักทรัพย์ นอกจากนี้บริษัทฯ
ได้ทำการประกาศลงในหนังสือพิมพ์รายวันภาษาไทย 1 ฉบับเพื่อแจ้งการเชิญประชุม
โดยลงประกาศติดต่อกันเป็นเวลา 3 วัน และลงประกาศก่อนวันประชุมไม่น้อยกว่า 7 วัน
ส่วนรายชื่อและประวัติกรรมการบริษัทฯ แทนกรรมการบริษัทฯ
ที่หมดวาระจะจัดส่งให้ผู้ถือหุ้นทราบพร้อมกับคำบอกกล่าวเรียกประชุมผู้ถือหุ้น

ขั้นตอนการประชุมผู้ถือหุ้น มีรายละเอียดดังต่อไปนี้

-   ก่อนการประชุมผู้ถือหุ้น

บริษัทฯ จัดส่งหนังสือนัดประชุมผู้ถือหุ้นให้ผู้ถือหุ้นและแก่ตลาดหลักทรัพย์ก่อนการประชุม
ในระยะเวลาที่เหมาะสมสอดคล้องตามที่กฎหมายกำหนด (ไม่น้อยกว่า 7 วันก่อนถึงวันประชุม)
ในหนังสือนัดประชุมจะมีข้อมูลที่ระบุเวลา สถานที่จัดประชุม รวมทั้งจัดส่งเอกสารประกอบที่จำเป็น
แนบไปพร้อมกับหนังสือนัดประชุมนั้นด้วย อาทิเช่น รายละเอียดขอมูลการประชุมแตละวาระ
รายงานประจำปี แบบฟอร์มหนังสือมอบฉันทะ รายละเอียดวิธีการมอบฉันทะ
และรายละเอียดหลักฐานเอกสารแสดงสิทธิเข้าร่วมประชุม เป็นต้น บริษัทฯ
เสนอชื่อกรรมการอิสระอย่างน้อย 1 ท่าน
เป็นผู้รับมอบฉันทะในกรณีที่ผู้ถือหุ้นไม่สามารถเข้าประชุมได้ด้วยตนเอง
รวมทั้งแสดงข้อเท็จจริงและเหตุผล ความเห็นของคณะกรรมการในแต่ละวาระเพื่อให้
ผู้ถือหุ้นได้รับทราบข้อมูลในการพิจารณาอย่างเพียงพอและเท่าเทียมกัน นอกจากนี้บริษัทฯ
ยังจะเผยแพร่ข้อมูลของหนังสือนัดประชุมผู้ถือหุ้นทั้งภาษาไทยและภาษาอังกฤษผ่าน website
ของบริษัทฯ สำหรับการประชุมผู้ถือหุ้นสามัญประจำปีเริ่มจากปี 2549

-   ระหว่างการประชุมผู้ถือหุ้น

บริษัทฯ ได้ดำเนินการประชุมเรียงลำดับตามหัวข้อวาระการประชุม
ให้ผู้ถือหุ้นทุกรายสามารถลงคะแนนเสียงได้อย่างเท่าเทียมกัน ไม่มีรายใดรายหนึ่งถูกจำกัดสิทธิ
และเปิดโอกาสให้ผู้ถือหุ้นสามารถแสดงความคิดเห็นและซักถามอย่างเท่าเทียมกันในเรื่องต่างๆ
ที่เกี่ยวข้องกับการดำเนินการทางธุรกิจของบริษัทฯ รายการต่างๆ ในงบการเงินประจำปีของบริษัทฯ
ที่ผู้ถือหุ้นต้องการทราบ

-   ภายหลังการประชุมผู้ถือหุ้น

บริษัทฯ ได้จัดทำและนำส่งรายงานการประชุมให้กับตลาดหลักทรัพย์ภายในเวลาที่กำหนด
(ภายในระยะเวลา 14 วัน นับแต่วันประชุมผู้ถือหุ้น)
และมีการเผยแพร่รายงานการประชุมให้ผู้ถือหุ้นได้รับทราบอย่างเท่าเทียมกันทั้งภาษาไทยและภาษาอังกฤษใน
website ของบริษัทฯ โดยไม่ต้องรอการประชุมครั้งต่อไป บริษัทฯ
มีระบบการจัดเก็บรายงานการประชุม ที่สามารถตรวจสอบและอ้างอิงได้

5. ภาวะผู้นำและวิสัยทัศน์

วิสัยทัศน์และภาวะผู้นำถือเป็นเงื่อนไขทางคุณสมบัติประการสำคัญในการเลือกสรรผู้มาดำเนินงานในฐานะกรรมการในคณะกรรมการบริษัทฯ
นอกเหนือจาก จริยธรรม ความสามารถเชิงวิชาชีพ ทักษะ และประสบการณ์
ทั้งนี้เพื่อให้คณะกรรมการบริษัทฯ สามารถกำกับดูแลให้คณะจัดการกลุ่มบริษัทฯ
และฝ่ายบริหารดำเนินกลยุทธ์สอดคล้องกับวิสัยทัศน์และพันธกิจ
บริหารกิจการด้วยความรอบคอบระมัดระวัง รับผิดชอบต่อการตัดสินใจ
เพื่อประโยชน์สูงสุดของบริษัทฯ และผู้ถือหุ้นโดยส่วนรวม
แบ่งแยกหน้าที่และความรับผิดชอบที่ชัดเจนระหว่างคณะกรรมการบริษัทฯ กับฝ่ายบริหารของบริษัทฯ
และคณะกรรมการบริษัทฯ จะต้องรายงานสรุปข้อเท็จจริงเกี่ยวกับการดำเนินธุรกิจของบริษัทฯ
ด้วยความถูกต้อง ชัดเจนต่อที่ประชุมผู้ถือหุ้นเมื่อถูกซักถาม
และมีการกำกับดูแลการบริหารความเสี่ยงโดยระบบการควบคุมภายในให้ดำเนินงานด้วยความโปร่งใส
เปิดเผยข้อมูลอย่างเพียงพอ

นอกจากนี้คณะกรรมการยังกำหนดหรือให้ความเห็นชอบตามแต่กรณี ต่อวิสัยทัศน์ ภารกิจ
เป้าหมายและนโยบายธุรกิจของบริษัทฯ
รวมทั้งติดตามผลการปฏิบัติตามแผนงานและงบประมาณของฝ่ายบริหาร

ในรอบปีที่ผ่านมากรรมการของบริษัทฯ
ได้เข้าร่วมในการสัมมนาและรับทราบความรู้เพิ่มเติมเกี่ยวกับการกำกับดูแลกิจการที่ดี
และการเพิ่มพูนวิสัยทัศน์และภาวะผู้นำ ทั้งจากตลาดหลักทรัพย์แห่งประเทศไทย และ Thai
Institute of Directors Association (สมาคมส่งเสริมสถาบันกรรมการบริษัทไทย)

6. ความขัดแย้งทางผลประโยชน์

คณะกรรมการบริษัทฯ และผู้บริหารให้ความสำคัญต่อการพิจารณารายการธุรกิจที่เกี่ยวโยงกัน
และขจัดปัญหาความขัดแย้งต่างๆ อย่างรอบคอบ ด้วยความเป็นธรรม

สำหรับธุรกรรมระหว่างบริษัทฯ กับบริษัทย่อยที่บริษัทฯ ถือหุ้นร้อยละ 100 หรือธุรกรรมระหว่างบริษัทย่อยด้วยกันเองที่บริษัทฯ ถือหุ้นร้อยละ 100 เป็นธุรกิจปกติที่มีราคาตลาดอ้างอิงอยู่แล้วซึ่งปฏิบัติเป็นประจำวัน

ส่วนธุรกรรมระหว่างบริษัทฯ กับบริษัทย่อยอื่นๆ ที่ผู้มีอำนาจควบคุมของบริษัทฯ ถือหุ้นเกินร้อยละ 10 หรือ ธุรกรรมระหว่างบริษัทฯ หรือบริษัทย่อยของบริษัทฯ กับผู้มีอำนาจของบริษัทฯ หรือบริษัทที่ผู้มีอำนาจของบริษัทฯ เป็นผู้ควบคุมจะต้องเสนอเข้าที่ประชุมคณะกรรมการบริษัทฯ ซึ่งประกอบด้วย กรรมการอิสระ และกรรมการการตรวจสอบ พิจารณาเป็นรายการๆ ไป

บริษัทฯ ได้มีการเปิดเผยรายละเอียด มูลค่ารายการและคู่สัญญา
พร้อมทั้งเหตุผลและความจำเป็นไว้ในรายงานประจำปี
รวมทั้งในหมายเหตุประกอบงบการเงินที่เกี่ยวข้องด้วย

7. จริยธรรมธุรกิจ

บริษัทฯ ถือว่าจริยธรรมเป็นสิ่งสำคัญที่ต้องส่งเสริมให้พนักงานถือปฏิบัติอย่างสม่ำเสมอ
สำนักตรวจสอบภายในได้จัดทำร่างจริยธรรมทางธุรกิจของบริษัทฯ
และนำเสนอให้คณะกรรมการตรวจสอบและคณะกรรมการบริษัทฯ พิจารณาอนุมัติ
เพื่อให้กรรมการและพนักงานทุกระดับรับทราบ เข้าใจ และสามารถปฏิบัติตนตามแนวทางที่บริษัทฯ
คาดหวังต่อไป
ร่างจริยธรรมทางธุรกิจดังกล่าวนั้นได้รับความเห็นชอบจากที่ประชุมคณะกรรมการบริษัทฯ
ในการประชุมครั้งที่ 9/2548 วันที่ 11 พฤศจิกายน 2548 โดยมีรายละเอียดดังนี้

จริยธรรมธุรกิจเป็นมาตรฐานในการกำหนดแนวทางให้พนักงานทุกระดับได้ปฏิบัติเพื่อให้เป็นไปตามที่บริษัทฯและผู้ถือหุ้นคาดหวัง

(1) รักษามาตรฐานจริยธรรมในระดับสูงสุดปฏิบัติหน้าที่ด้วยความระมัดระวังรอบคอบ ซื่อสัตย์สุจริต
    เป็นธรรมต่อผู้ถือหุ้นและผู้มีส่วนได้เสียทุกฝ่าย

(2) ให้ความร่วมมือที่ดีกับผู้ที่เกี่ยวข้องทุกฝ่าย เพื่อให้การบริการที่ดีและมีประสิทธิภาพ
    รวมถึงความพึงพอใจสูงสุดของลูกค้า

(3) ปฏิบัติหน้าที่โดยคำนึงถึงประสิทธิผลและการใช้ทรัพยากรของบริษัทฯ อย่างคุ้มค่า

(4) ให้มีการพัฒนาระบบการตรวจสอบระหว่างกัน (Check and Balance)
    ด้วยความยินยอมซึ่งกันและกัน

(5) ให้ข้อมูลที่เกี่ยวกับธุรกิจและการบริการอย่างถูกต้อง เชื่อถือได้ และรักษาความลับของลูกค้า
    โดยไม่นำไปแสวงหาผลประโยชน์ของตนเองและผู้อื่นโดยมิชอบ

(6) ปฏิบัติต่อคู่ค้าและเจ้าหนี้ตามข้อตกลงที่บริษัทมีร่วมกัน

(7) แข่งขันตามกรอบกติกาที่ดี ไม่ทำลายคู่แข่งในทางมิชอบหรือในทางไม่สุจริต

(8) ปฏิบัติงานด้วยความมุ่งมั่น
    เสนอแนะความคิดเห็นที่มีประโยชน์ต่อบริษัทด้วยความรู้ความสามารถประสบการณ์ของตนและการตัดสินใจที่เป็นอิสระอย่างมืออาชีพ
    รวมทั้งใฝ่หาความรู้เพื่อพัฒนาผลการปฏิบัติงานเพื่อความก้าวหน้าของตนเองและองค์กร

(9) สร้างบรรยากาศในการปฏิบัติงานที่ดีด้วยการแลกเปลี่ยนความคิดเห็นร่วมกันอย่างถ่อมเนื้อถ่อมตน
    ตรงไปตรงมาและแก้ปัญหาที่เกิดขึ้นโดยใช้วิจารณญาณที่ดีอย่างรอบด้านโดยปราศจากการเมืองในองค์กร

(10) ปฏิบัติตามกฎระเบียบสากลระหว่างประเทศที่เกี่ยวข้องกับธุรกิจบริษัท เช่น กฎระเบียบสากล
     ในการเดินเรือ เพื่อรักษาสภาพแวดล้อมของสังคมและส่วนรวม
     รวมทั้งไม่ประพฤติปฏิบัติในสิ่งที่จะละเมิดกฎหมายหรือกฎข้อบังคับของบริษัทฯ

(11) ส่งเสริมชื่อเสียงของ อาร์ ซี แอล
     ในการสร้างความเป็นเลิศของการเป็นบริษัทขนส่งในภูมิภาคที่ดีที่สุด
     พร้อมทั้งการบริการอย่างครบวงจรด้านโลจิสติคส์

8. การถ่วงดุลของคณะกรรมการที่ไม่เป็นผู้บริหาร

กรรมการบริษัทฯ มีจำนวนทั้งสิ้น 8 ท่าน

-   กรรมการที่เป็นผู้บริหาร จำนวน 3 ท่าน

-   กรรมการที่ไม่ได้เป็นผู้บริหาร จำนวน 2 ท่าน

-   กรรมการอิสระและไม่ได้เป็นผู้บริหาร จำนวน 3 ท่าน

คณะกรรมการตรวจสอบ (Audit Committee) ประกอบด้วยกรรมการจำนวน 3 ท่าน
ซึ่งทุกท่านล้วนเป็นกรรมการอิสระ

คณะกรรมการสรรหาและกำหนดค่าตอบแทน (Nomination and Remuneration Committee)
ประกอบด้วยกรรมการอิสระจำนวน 2 ท่าน และกรรมการที่ไม่ได้เป็นผู้บริหาร 1 ท่าน

คณะกรรมการบริษัทฯ
ได้กำหนดคำนิยามสำหรับกรรมการอิสระตามมาตรฐานของคณะกรรมการกำกับหลักทรัพย์และตลาดหลักทรัพย์ที่ระบุใน
หนังสือเวียนที่ กลต.จ. (ว) 59/2547 เรื่อง การกำหนดนิยามสำหรับกรรมการอิสระ ดังนี้

“กรรมการอิสระ” หมายถึง กรรมการซึ่งมีคุณสมบัติต่อไปนี้

-   ไม่เป็นผู้ถือหุ้นรายใหญ่ของบริษัทฯ บริษัทในเครือ หรือบริษัทร่วม
    ทั้งนี้กรรมการรวมทั้งบุคคลที่เกี่ยวข้องต้องถือหุ้นไม่เกินร้อยละ 5
    ของจำนวนหุ้นที่มีสิทธิออกเสียงทั้งหมดของบริษัทฯ บริษัทในเครือหรือบริษัทร่วม

-   ก่อนการแต่งตั้งเป็นกรรมการอิสระอย่างน้อย 1 ปี
    บุคคลดังกล่าวต้องไม่มีส่วนร่วมในการบริหารงาน ไม่เป็นลูกจ้าง พนักงาน
    ที่ปรึกษาที่ได้รับเงินเดือนประจำ ไม่เป็นบุคคลที่ให้บริการด้านวิชาชีพ เช่น ผู้สอบบัญชี
    หรือทนายความ ไม่เป็นบุคคลที่อาจมีความขัดแย้ง หรือบุคคลที่มีอำนาจควบคุมของบริษัทฯ
    บริษัทในเครือ หรือบริษัทร่วม

-   ไม่มีความสัมพันธ์ทางธุรกิจกับบริษัทฯ เช่น เป็นลูกค้ารายใหญ่ ผู้จัดหาวัตถุดิบ เจ้าหนี้
    หรือลูกหนี้ ไม่มีผลประโยชน์ ส่วนได้เสีย หรือมีความขัดแย้งกับบริษัทฯ บริษัทในเครือ
    หรือบริษัทร่วม ไม่ว่าทางตรงหรือทางอ้อม ทั้งในด้านการเงินและการบริหารงานของบริษัทฯ
    ในลักษณะที่อาจทำให้ขาดความเป็นอิสระ และ

-   ไม่เป็นญาติสนิทกับผู้บริหาร และผู้ถือหุ้นรายใหญ่ของบริษัทฯ บริษัทในเครือ
    หรือบริษัทร่วมและไม่ได้รับการแต่งตั้งให้เป็นตัวแทนเพื่อรักษาผลประโยชน์ของกรรมการหรือผู้ถือหุ้นรายใหญ่

9. การรวมหรือการแยกตำแหน่ง

ประธานกรรมการบริษัทฯ
มาจากกรรมการที่ไม่เป็นผู้บริหารมีหน้าที่เป็นประธานการประชุมและไม่เป็นบุคคลเดียวกับกรรมการผู้จัดการ
ส่วนกรรมการผู้จัดการได้รับเลือกจากคณะกรรมการบริษัทฯ
มีการกำหนดขอบเขตอำนาจหน้าที่ของฝ่ายบริหารในแต่ละระดับไว้ชัดเจนเป็นลายลักษณ์อักษร
มีการแบ่งแยกหน้าที่และความรับผิดชอบออกจากกัน เช่น การอนุมัติการควบคุมดูแลรักษาทรัพย์สิน
เพื่อการตรวจสอบซึ่งกันและกัน

10. ค่าตอบแทนกรรมการและผู้บริหารในปี 2548

บริษัทฯ
ได้กำหนดค่าตอบแทนกรรมการและผู้บริหารไว้อย่างชัดเจนและโปร่งใสอยู่ในระดับเดียวกันกับธุรกิจในอุตสาหกรรมและเพียงพอที่จะจูงใจและรักษากรรมการและผู้บริหารที่มีคุณสมบัติตามที่ต้องการ

ค่าตอบแทนผู้บริหารเป็นไปตามหลักการและนโยบายที่บริษัทฯ
กำหนดซึ่งเชื่อมโยงกับผลการดำเนินงานของบริษัทฯ และผลการดำเนินงานของผู้บริหารแต่ละท่าน

สำหรับค่าตอบแทนกรรมการทุกตำแหน่งจะต้องได้รับความเห็นชอบจากที่ประชุมผู้ถือหุ้น ในปี 2548
บริษัทฯ ได้จ่ายค่าตอบแทนคณะกรรมการบริษัทฯ
ตามหลักเกณฑ์ที่ได้รับอนุมัติจากที่ประชุมสามัญประจำปี ครั้งที่ 26 เมื่อวันที่ 29 เมษายน 2548
ดังต่อไปนี้

(1) กรณีผลประกอบการของบริษัทฯ มีกำไรสุทธิไม่เกิน 1,000 ล้านบาทให้ใช้โครงสร้าง
    “ค่าตอบแทนมาตรฐาน” ตามที่ได้รับอนุมัติจากที่ประชุมสามัญประจำปี ครั้งที่ 25 เมื่อ 30
    เมษายน 2547

(2) หากผลประกอบการของบริษัทฯ มีกำไรสุทธิเกินกว่า 1,000 ล้านบาท
    ให้เพิ่มค่าตอบแทนอีกร้อยละ 0.5 ของกำไรส่วนที่เกิน 1,000 ล้านบาทแรก
    โดยให้กรรมการตำแหน่งต่างๆ ได้รับตามสัดส่วนที่กำหนดไว้ใน “ค่าตอบแทนมาตรฐาน”

+-------------+--------+--------+--------+--------+--------+--------+
| ร           | กรรมกา | กรรมกา | กร     | กร     | กรรม   | กรรม   |
| ายชื่อกรรมการ | รบริษัทฯ | รบริษัทฯ | รมการต | รมการต | การสรร | การสรร |
|             |        |        | รวจสอบ | รวจสอบ | หาและก | หาและก |
|             | ค่าต    | ค่า     |        |        | ำหนดค่า | ำหนดค่า |
|             | อบแทนม | ตอบแทน | ค่าต    | ค่า     | ตอบแทน | ตอบแทน |
|             | าตรฐาน | เพิ่มเติม | อบแทนม | ตอบแทน |        |        |
|             |        |        | าตรฐาน | เพิ่มเติม | ค่าต    | ค่า     |
|             |        |        |        |        | อบแทนม | ตอบแทน |
|             |        |        |        |        | าตรฐาน | เพิ่มเติม |
+-------------+--------+--------+--------+--------+--------+--------+
| นายกัว เปก   | 1,000, | 3517,  |        |        |        |        |
| ลอง         | 000.00 | 000.00 |        |        |        |        |
+-------------+--------+--------+--------+--------+--------+--------+
| นายสุเมธ     | 800,   | 2,814, |        |        |        |        |
| ตันธุวนิตย์     | 000.00 | 000.00 |        |        |        |        |
+-------------+--------+--------+--------+--------+--------+--------+
| นายสุวัฒน์     | 400,   | 1,407, |        |        | 41,6   | 146,6  |
| ตันธุวนิตย์     | 000.00 | 500.00 |        |        | 67.00* | 67.00* |
+-------------+--------+--------+--------+--------+--------+--------+
| นางสุนทรา    | 400,   | 1,407, | 300,   | 1,056, |        |        |
| เอี่ยมสุรีย์     | 000.00 | 500.00 | 000.00 | 000.00 |        |        |
+-------------+--------+--------+--------+--------+--------+--------+
| นายอมรศักดิ์   | 400,   | 1,407, | 300,   | 1,056, | 100,   | 352,   |
| นพรัมภา      | 000.00 | 500.00 | 000.00 | 000.00 | 000.00 | 000.00 |
+-------------+--------+--------+--------+--------+--------+--------+
| น.ส. ตวงรัตน์ | 400,   | 1,407, | 300,   | 1,056, | 100,   | 352,   |
| กีร์ติบุตร      | 000.00 | 500.00 | 000.00 | 000.00 | 000.00 | 000.00 |
+-------------+--------+--------+--------+--------+--------+--------+
| นายกัว ฮอค   | 400,   | 1,407, |        |        |        |        |
| เอง         | 000.00 | 500.00 |        |        |        |        |
+-------------+--------+--------+--------+--------+--------+--------+
| นายฮาร์ทวิค   | 400,   | 1,407, |        |        |        |        |
| ชูลส์ เอคการ์ด | 000.00 | 500.00 |        |        |        |        |
+-------------+--------+--------+--------+--------+--------+--------+
| รวม         | 4,200, | 1      | 900,   | 3,168, | 241,   | 850,   |
|             | 000.00 | 4,776, | 000.00 | 000.00 | 667.00 | 667.00 |
|             |        | 000.00 |        |        |        |        |
+-------------+--------+--------+--------+--------+--------+--------+

หมายเหตุ- ค่าตอบแทนมาตรฐานจำนวน 5,400,000.00 บาท จ่ายจริง 5,341,667.00 บาท
ค่าตอบแทนเพิ่มจำนวน 19,000,000.00 บาท จ่ายจริง 18,794,667.00 บาท
เนื่องจากนายสุวัฒน์ ตันธุวนิตย์
ได้รับแต่งตั้งเป็นกรรมการสรรหาและกำหนดค่าตอบแทนสืบแทนนายวิเศษ จูภิบาล
ตามมติคณะกรรมการบริษัทฯ เมื่อ 8 ส.ค. 2548 รับค่าตอบแทนตามระยะเวลาปฏิบัติหน้าที่
(สิงหาคม–ธันวาคม 2548)

ค่าตอบแทนรวม (เงินเดือน โบนัส เบี้ยเลี้ยง ค่าพาหนะ ค่าเช่าบ้าน) ของคณะผู้บริหารกลุ่มบริษัทฯ
รวม 16 ท่าน จำนวน 114,539,406.01 บาท (กรรมการที่เป็นผู้บริหาร 1
ท่านเกษียณอายุระหว่างปี)

ค่าตอบแทนอื่นๆ 

-   เงินสมทบเงินกองทุนสำรองเลี้ยงชีพซึ่งจ่ายให้กับคณะผู้บริหารกลุ่มบริษัทฯ รวม 16 ท่าน
    จำนวน 2,797,038.31 บาท

  (หมายเหตุ: คณะผู้บริหารกลุ่มบริษัทฯ 16 ท่าน ประกอบด้วยผู้บริหารของบริษัท อาร์ ซี แอล
  จำกัด (มหาชน) จำนวน 6 ท่าน และผู้บริหารของกลุ่มบริษัทฯ ที่ประเทศสิงคโปร์
  และประเทศฮ่องกง จำนวน 10 ท่าน)

-   เบี้ยประชุมรายปีของคณะจัดการกลุ่มบริษัทฯ รวม 9 ท่าน จำนวน 6,763,964.84 บาท
    (กรรมการที่เป็นผู้บริหาร 1 ท่านเกษียณอายุระหว่างปี)

11. การประชุมคณะกรรมการ

คณะกรรมการบริษัทฯ มีกำหนดประชุมเป็นประจำทุกไตรมาส
โดยมีการแจ้งกำหนดการของการประชุมคณะกรรมการของบริษัทฯ ไว้ล่วงหน้าตลอดทั้งปี
และมีการประชุมพิเศษเพิ่มเติมตามความจำเป็น
โดยการประชุมแต่ละครั้งจะมีการกำหนดวาระที่ชัดเจนและมีการจัดส่งเอกสารให้แก่กรรมการทุกคนล่วงหน้า
7 วัน

บริษัทฯ ได้มีการจดบันทึกและจัดทำรายงานการประชุมเป็นลายลักษณ์อักษรทุกครั้ง
และได้นำเสนอคณะกรรมการพิจารณารายงานการประชุมเพื่อรับรองในการประชุมครั้งต่อไป
รวมทั้งได้มีการจัดเก็บรายงานการประชุมของคณะกรรมการที่ผ่านการรับรองจากคณะกรรมการแล้ว
เก็บไว้สำหรับการตรวจสอบจากคณะกรรมการและหน่วยงานที่เกี่ยวข้องต่อไป

ในปี 2548 คณะกรรมการบริษัทฯ ได้มีการประชุมจำนวน 10 ครั้ง
โดยมีกรรมการเข้าร่วมตามรายละเอียด ดังนี้

+----------------------------+--------------------+--------------------+
|                            | จำนวนครั้งที่เข้าประชุม  |                    |
+----------------------------+--------------------+--------------------+
| รายชื่อกรรมการ               | (วาระปกติ 4 ครั้ง)    | (วาระพิเศษ 6 ครั้ง)   |
+----------------------------+--------------------+--------------------+
| 1.  นายกัว เปก ลอง          | 4                  | 0                  |
+----------------------------+--------------------+--------------------+
| 2.  นายสุเมธ ตันธุวนิตย์        | 4                  | 6                  |
+----------------------------+--------------------+--------------------+
| 3.  นายสุวัฒน์ ตันธุวนิตย์        | 3                  | 6                  |
+----------------------------+--------------------+--------------------+
| 4.  นางสุนทรา เอี่ยมสุรีย์       | 4                  | 6                  |
+----------------------------+--------------------+--------------------+
| 5.  นายอมรศักดิ์ นพรัมภา       | 3                  | 6                  |
+----------------------------+--------------------+--------------------+
| 6.  นางสาวตวงรัตน์ กีร์ติบุตร    | 4                  | 6                  |
+----------------------------+--------------------+--------------------+
| 7.  นายกัว ฮอค เอง          | 4                  | 0                  |
+----------------------------+--------------------+--------------------+
| 8.  นายฮาร์ทวิค ชูลส์ เอคการ์ด  | 4                  | 0                  |
+----------------------------+--------------------+--------------------+

12. คณะอนุกรรมการ

(1) คณะกรรมการตรวจสอบ

คณะกรรมการบริษัทฯ ได้แต่งตั้งคณะกรรมการตรวจสอบจากกรรมการอิสระ 3 ท่าน โดยมีวาระ 3
ปี มีหน้าที่และความรับผิดชอบตามกฎบัตรคณะกรรมการตรวจสอบ (Audit Committee Charter)
กำกับดูแลการดำเนินงานของบริษัทฯ ให้มีความชัดเจน โปร่งใส
ดูแลกระบวนการจัดทำและเปิดเผยข้อมูลในรายงานทางการเงินของบริษัทฯ ให้ถูกต้อง ครบถ้วน
และเชื่อถือได้ กำกับดูแลให้บริษัทฯ มีระบบการควบคุมภายในที่มีประสิทธิภาพ ดูแลให้บริษัทฯ
ปฏิบัติตามกฎหมายที่เกี่ยวข้องตลอดจนข้อกำหนดของตลาดหลักทรัพย์แห่งประเทศไทย
และคณะกรรมการกำกับหลักทรัพย์และตลาดหลักทรัพย์

(2) คณะกรรมการสรรหาและกำหนดค่าตอบแทน

คณะกรรมการบริษัทฯ ได้แต่งตั้งคณะกรรมการสรรหาและกำหนดค่าตอบแทน
ประกอบด้วยกรรมการอิสระ 2 ท่านและกรรมการที่ไม่เป็นผู้บริหาร 1 ท่าน โดยมีวาระ 3 ปี
มีขอบเขตอำนาจหน้าที่ในการคัดเลือกบุคคลที่สมควรได้รับการเสนอชื่อเป็นกรรมการใหม่
กรรมการผู้จัดการ
ประเมินผลการทำงานของคณะกรรมการและพิจารณาแนวทางการกำหนดค่าตอบแทนให้แก่กรรมการบริษัทฯ
กรรมการชุดต่างๆ เพื่อนำเสนอผู้ถือหุ้นพิจารณาอนุมัติในการประชุมสามัญประจำปี
รวมทั้งการกำหนดนโยบายด้านทรัพยากรมนุษย์และค่าตอบแทนของผู้บริหารระดับสูง

(3) คณะจัดการกลุ่มบริษัทฯ

ประกอบด้วยกรรมการบริหาร จำนวน 2 ท่าน และผู้บริหารระดับสูง จำนวน 6 ท่าน
ได้รับมอบอำนาจหน้าที่และความรับผิดชอบจากคณะกรรมการบริษัทฯ ดังนี้

กำหนดนโยบายและกลยุทธ์การดำเนินงานกลุ่มบริษัทฯ โดยรวม แผนงานเกี่ยวกับการลงทุน/ระดมทุน
และการซื้อเรือ อนุมัติงบประมาณประจำปีของกลุ่มบริษัทฯ ตลอดจนพิจารณากลั่นกรองวาระต่างๆ
ก่อนเสนอขออนุมัติจากคณะกรรมการบริษัทฯ

13. ระบบการควบคุมและการตรวจสอบภายใน

เนื่องจากคณะกรรมการบริษัทฯ
มีความรับผิดชอบต่อการสอดส่องดูแลให้การดำเนินธุรกิจสามารถก่อให้เกิดประโยชน์สูงสุดต่อผู้ถือหุ้น
บนพื้นฐานแห่งความเป็นธรรมต่อผู้มีส่วนได้เสียทุกฝ่าย ดังนั้นจึงตระหนักถึงความจำเป็น
และให้ความสำคัญต่อการมีระบบการควบคุมภายในที่เพียงพอ และเหมาะสมกับการดำเนินธุรกิจ
โดยได้กำหนดเป้าหมายและแผนการดำเนินงานไว้ชัดเจนและเหมาะสม
รวมทั้งจัดให้มีโครงสร้างการทำงานภายในที่คงไว้ซึ่งการถ่วงดุลอำนาจในตำแหน่งหน้าที่งานที่สำคัญๆ
เพื่อให้สอดคล้องกับแนวทางการกำกับดูแลกิจการที่ดี
ทั้งนี้ได้พยายามดำเนินการให้ระบบการควบคุมภายในมีประสิทธิภาพเพียงพอต่อการป้องกันและจัดการกับความเสี่ยงสำคัญ
ภายใต้สภาพแวดล้อมในการดำเนินธุรกิจที่มีการเปลี่ยนแปลงอยู่ตลอดเวลา
ในการกำหนดทิศทางการดำเนินการการควบคุมและการตรวจสอบภายในคณะกรรมการบริษัทฯ
ได้นำแนวปฏิบัติที่คณะกรรมการกำกับหลักทรัพย์และตลาดหลักทรัพย์เสนอแนะมาประยุกต์ใช้

หน่วยงานตรวจสอบภายใน รับนโยบายการทำงานจากคณะกรรมการตรวจสอบ
และรายงานผลการดำเนินงานโดยตรงต่อคณะกรรมการตรวจสอบ มีหน้าที่ตรวจสอบ ให้คำปรึกษา
ประเมิน และสอบทานระบบการควบคุมภายใน
สอดส่องการบริหารความเสี่ยงและการกำกับดูแลกิจการ
เพื่อให้แน่ใจว่าการควบคุมภายในและกระบวนการกำกับดูแลกิจการของบริษัทฯ เหมาะสม เพียงพอ
และมีประสิทธิภาพตามวัตถุประสงค์ที่กำหนดไว้

14. รายงานของคณะกรรมการ (เกี่ยวกับงบการเงิน)

คณะกรรมการบริษัทฯ เป็นผู้รับผิดชอบต่องบการเงินของบริษัทฯ และบริษัทย่อย
รวมทั้งสารสนเทศทางการเงินที่ปรากฏในรายงานประจำปีโดยได้แสดงรายงานความรับผิดชอบของคณะกรรมการต่อรายงานทางการเงิน
รวมทั้งได้แสดงรายงานของคณะกรรมการตรวจสอบควบคู่ไปกับรายงานของผู้สอบบัญชีที่ปรากฎในรายงานประจำปีแล้ว

15. ความสัมพันธ์กับผู้ลงทุน

คณะกรรมการบริษัทฯ
ให้ความสำคัญในการเปิดเผยข้อมูลทางการเงินและข้อมูลทั่วไปอย่างถูกต้องครบถ้วน และโปร่งใส
ตลอดจนข้อมูลที่สำคัญที่มีผลกระทบต่อราคาหลักทรัพย์ของบริษัทฯ โดยบริษัทฯ
มีการเปิดเผยข้อมูลทางการเงินและข้อมูลทั่วไปในอินเตอร์เน็ทเว็ปไซด์ของบริษัทฯ (ที่
http://www.rclgroup.com) รวมทั้งได้มอบหมายให้เจ้าหน้าที่
ซึ่งประจำอยู่ที่สำนักงานในกรุงเทพฯ (นางมนทิพย์ เลอศักดิ์รัศมี หมายเลขโทรศัพท์ (662) 296
1065) และที่สำนักงานในสิงคโปร์ (นางสาว ลู เยียน ติน หมายเลขโทรศัพท์ (65) 6229
2089) เป็นผู้ให้คำอธิบายและให้ข่าวสารเพิ่มเติมในกรณีที่ผู้ถือหุ้น ผู้ลงทุน เจ้าหนี้กลุ่มต่างๆ
และนักวิเคราะห์ทั่วไปติดต่อสอบถามมายังบริษัทฯ
หรือขอพบเจ้าหน้าที่เพื่อขอข้อมูลเกี่ยวกับการเงินและการดำเนินงาน กิจการบริการ
ซึ่งจะเป็นผลประโยชน์จากการได้รับข้อมูลข่าวสารครบถ้วน ถูกต้อง เท่าเทียมกัน

(5) การดูแลเรื่องการใช้ข้อมูลภายใน

บริษัทฯ มีการป้องกันการแสวงหาผลประโยชน์จากการใช้ข้อมูลภายในของบริษัทฯ
ที่ยังไม่เปิดเผยต่อสาธารณชน
ซึ่งส่งผลกระทบต่อการเคลื่อนไหวของราคาซื้อขายหลักทรัพย์ของบริษัทฯ
ในตลาดหลักทรัพย์แห่งประเทศไทย โดยบริษัทฯ มีนโยบายกำกับดูแลไม่ให้กรรมการบริษัทฯ
และผู้บริหารของบริษัทฯ และบริษัทย่อยรวมทั้งบริษัทร่วมนำข้อมูลภายในของบริษัทฯ
ไปเปิดเผยโดยมิชอบหรือใช้ประโยชน์ส่วนตน กรรมการบริษัทฯ
และผู้บริหารต้องรายงานการซื้อขายและการถือครองหลักทรัพย์ของบริษัทฯ
ทุกครั้งที่มีการเปลี่ยนแปลงรวมทั้งกรรมการบริษัทฯ
และผู้บริหารที่ได้รับทราบข้อมูลภายในที่เป็นสาระสำคัญจะต้องระงับการซื้อขายหลักทรัพย์ของบริษัทฯ
ในช่วง 1 เดือนก่อนที่งบการเงินจะเปิดเผยต่อสาธารณชน

บริษัทฯ ได้กำหนดบทบัญญัติที่เป็นลายลักษณ์อักษรและประกาศให้พนักงานทราบว่า บริษัทฯ
ห้ามพนักงาน แสวงหาผลประโยชน์จากการใช้ข้อมูลภายในของบริษัทฯ และห้ามบุคคลภายในบริษัทฯ
ที่ทราบข้อมูลภายในซึ่งยังไม่ได้มีการเผยแพร่สู่สาธารณชน
ใช้ข้อมูลนั้นเพื่อประโยชน์ในการซื้อขายหลักทรัพย์ ไม่ว่าโดยทางตรงหรือทางอ้อม
ในประการที่น่าจะเป็นการเอาเปรียบต่อบุคคลภายนอกโดยอาศัยข้อเท็จจริงอันเป็นสาระสำคัญ
ที่ยังมิได้เปิดเผยต่อสาธารณชน และที่ตนได้ล่วงรู้มาในตำแหน่งหรือฐานะเช่นนั้น
ไม่ว่าการกระทำดังกล่าวจะกระทำเพื่อประโยชน์ต่อตนเองหรือผู้อื่น
ตลอดจนห้ามนำข้อเท็จจริงเช่นนั้นออกเปิดเผยเพื่อให้ผู้อื่นกระทำดังกล่าวโดยตนได้รับประโยชน์ตอบแทนด้วย
นอกจากนี้บริษัทฯ ยังได้กำหนดบทลงโทษทางวินัยและตามกฎหมายไว้ด้วย

(6) บุคลากร

บริษัท อาร์ ซี แอล จำกัด (มหาชน) มีพนักงาน ณ วันที่ 31 ธันวาคม 2548 จำนวน 124 คน
ในปี 2548 บริษัทฯ ได้จ่ายผลตอบแทนให้แก่พนักงานรวมทั้งสิ้น 110,553,049.34 บาท
ซึ่งเป็นผลตอบแทนในรูปเงินเดือน เบี้ยเลี้ยง ค่าพาหนะ ค่าอาหาร ค่าทำงานล่วงเวลา และโบนัส
และบริษัทฯ จ่ายเงินสมทบเงินกองทุนสำรองเลี้ยงชีพอีกจำนวน 2,847,238.71 บาท
ให้กับพนักงานที่สมัครเป็นสมาชิกกองทุนสำรองเลี้ยงชีพ

นอกจากค่าตอบแทนที่เป็นตัวเงิน บริษัทฯ ได้จัดทำประกันสุขภาพกลุ่ม ประกันอุบัติเหตุกลุ่ม
และตรวจสุขภาพประจำปีให้กับพนักงานทุกระดับ

สำหรับพนักงานของบริษัทฯ สามารถแยกออกเป็น 3 สายหลัก ได้แก่ สายการค้า สายปฏิบัติการ
และสายสนับสนุน จำนวนพนักงานในแต่ละสายมีดังนี้

  กรรมการผู้จัดการ 1 คน

  จำนวนพนักงานสายการค้า 37 คน

  จำนวนพนักงานสายปฏิบัติการ 38 คน

  จำนวนพนักงานสายสนับสนุน 48 คน

นโยบายพัฒนาพนักงาน

การพัฒนาพนักงานทั้งในสายงานหลักและสายงานสนับสนุนจะต้องสอดคล้องกับภารกิจของบริษัทฯ
ซึ่งกำหนดวิสัยทัศน์ (Vision) ให้ กลุ่ม อาร์ ซี แอล
ก้าวไปสู่การเป็นสายเดินเรือขนส่งระบบคอนเทนเนอร์และให้บริการโลจิสติคส์เบ็ดเสร็จที่ดีที่สุดในภูมิภาค
(To be the best regional container carrier and total logistics service
provider)

เพื่อให้สามารถบรรลุภารกิจข้างต้น กลุ่ม อาร์ ซี แอล ให้ความสำคัญกับคุณภาพของพนักงาน
เริ่มตั้งแต่การสรรหาพนักงานที่มีคุณสมบัติตรงตามตำแหน่งงาน
และเมื่อเข้ามาปฏิบัติงานแล้วจะได้รับการพัฒนาทักษะที่เกี่ยวข้องกับหน้าที่ความรับผิดชอบ
ในหลายลักษณะ ดังนี้

(1) อบรมหลักสูตรที่เกี่ยวข้องกับธุรกิจโดยตรง เช่น พาณิชย์นาวี พิธีการนำเข้า-ส่งออก
    การขนส่งสินค้าทางทะเล การประกันภัย สารสนเทศ
    จัดโดยสถาบันการศึกษาฝึกอบรมที่มีมาตรฐาน
    เพื่อให้พนักงานระดับต้นและระดับกลางได้รับความรู้ทางทฤษฎีเพิ่มเติม
    นำมาผสมผสานกับประสบการณ์จากการทำงานจริง
    จากนั้นจะส่งพนักงานไปฝึกงานที่บริษัทย่อยในประเทศสิงคโปร์
    ซึ่งเป็นศูนย์ปฏิบัติการของกลุ่มอาร์ ซี แอล
    พนักงานที่มีศักยภาพจะได้รับการเตรียมความพร้อมที่จะไปประจำสำนักงานในประเทศต่างๆ

(2) อบรมหลักสูตรในสายงานสนับสนุนอย่างสม่ำเสมอ
    เพื่อให้พนักงานปฏิบัติงานได้ถูกต้องตามกฎเกณฑ์และระเบียบของทางการ เช่น บัญชี การเงิน
    ภาษี กฎหมาย แรงงาน
    กฎระเบียบของสำนักงานคณะกรรมการกำกับหลักทรัพย์และตลาดหลักทรัพย์
    และตลาดหลักทรัพย์แห่งประเทศไทย ฯลฯ ซึ่งบริษัทฯ
    ให้ความสำคัญไม่น้อยไปกว่าการพัฒนาทักษะพนักงานในสายงานหลัก
    พนักงานในสายงานสนับสนุนที่มีความสามารถจะได้รับการสนับสนุนให้ไปฝึกงาน
    หรือทำงานที่บริษัทย่อยในประเทศสิงคโปร์เพื่อความก้าวหน้าในอนาคต

(3) จัดอบรมหลักสูตรภายใน (in-house)
    ให้กับพนักงานทุกระดับเพื่อพัฒนาความชำนาญข้ามสายงาน (Cross-functional)
    ควบคู่ไปกับความชำนาญเฉพาะทาง ตามแผนงานประจำปี

(4) จัดให้พนักงานในสายงานหลักและสายงานสนับสนุน เดินทางไปบนเรือของกลุ่มฯ
    เพื่อศึกษาดูงานด้านปฏิบัติการบนเรือ
    การขนถ่ายสินค้าที่ท่าเรือซึ่งบริหารงานโดยบริษัทร่วมอย่างน้อยปีละครั้ง
    เพื่อให้พนักงานเข้าใจลักษณะการประกอบธุรกิจได้ดียิ่งขึ้น

  (5) เนื่องจากธุรกิจของบริษัทฯ ครอบคลุมการติดต่องานกับบริษัทย่อยและบริษัทในเครือ
  รวมทั้งตัวแทนในต่างประเทศ พนักงานจำเป็นต้องมีทักษะในการติดต่อสื่อสารภาษาต่างประเทศ
  เช่น ภาษาอังกฤษ ซึ่งบริษัทฯ
  สนับสนุนการพัฒนาทักษะการสื่อสารของพนักงานระดับต้นและระดับกลาง โดยการจัดอบรมทั้งแบบ
  in-house (สำหรับกลุ่มพนักงานที่มีพื้นฐานใกล้เคียงกัน)
  หรือส่งไปอบรมที่สถาบันภาษาที่มีชื่อเสียง นอกจากนี้ บริษัทฯ ได้เล็งเห็นความสำคัญของภาษาจีน
  และส่งเสริมให้พนักงานเรียนภาษาจีนกลาง ทั้งการจัดหลักสูตรแบบ in-house
  และหลักสูตรขั้นสูงที่สถาบันภาษา
  เพื่อเพิ่มประสิทธิภาพของพนักงานให้รองรับการขยายธุรกิจเข้าไปในประเทศจีนด้วย